इस मैच में बांग्लादेश ने पहले बल्लेबाजी करते हुए 301 रन का लक्ष्य वेस्टइंडीज के सामने रखा था लेकिन वेस्टइंडीज की टीम निर्धारित 50 ओवर में 6 विकेट के नुकसान पर 283 रन ही बना सकी। आपको बता दें कि बांग्लादेश की क्रिकेट टीम पिछले एक महीने से वेस्टइंडीज के दौरे पर है। दोनों के बीच दो मैचों की टेस्ट सीरीज हो चुकी है, जिसे वेस्टइंडीज ने 2-0 से जीत लिया था। वहीं तीन मैचों की एकदिवसीय श्रंखला को बांग्लादेशी टीम ने 2-1 से अपने नाम कर लिया था। अब टी-20 सीरीज खेली जा रही है।